Katie Ledecky

Nofiwr o'r Unol Daleithiau yw Kathleen Genevieve Ledecky (ganwyd 17 Mawrth, 1997). Mae ganddi 9 medal aur Olympaidd a 21 o fedalau aur o Bencampwriaeth y Byd, y mwyaf o fedalau erioed ar gyfer nofwraig. Mae hi'n cael ei chydnabod fel un o'r goreuon erioed yn y pwll.

Ledecky sy'n dal y record byd am 800m a 1500m steil rhydd, ac mi oedd hi'n dal y record ar gyfer 400m steil rhydd.

 Bywyd cynnar 
Ganwyd Ledecky yn Washington, D.C., a magwyd ger Bethesda, Maryland. Dechreuodd nofio yn chwech oed.

Gyrfa
Aeth i'w gemau olympaidd cyntaf yn Llundain, 2012 pan oedd yn 15 oed. Yn annisgwyl, enillodd y fedal aur yn 800m steil rhydd. Yng Ngemau Olympaidd yr Haf 2016 yn Rio de Janeiro, cipiodd bedair medal aur ac un arian. Torrodd ddwy record byd hefyd. Enillodd dwy fedal aur a dwy fedal arian yng Ngemau Olympaidd yr Haf 2020 yn Tokyo. Yn 2023, hi oedd y person cyntaf erioed i ennill chwech aur ym Mhencampwriaeth y Byd yn yr un gystadleuaeth. Yng Ngemau Olympaidd yr Haf 2024, enillodd dwy fedal aur, un arian, ac un efydd.

Mae hi wedi ennill cyfanswm o 50 medal (38 aur, 10 arian a 2 efydd) mewn cystadleuthau rhyngwladol yn y gemau Olympaidd, Pencampwriaeth y Byd a Pencampwriaeth Pan Pacific.

 Cyfeiriadau 

Categori:Genedigaethau 1997
Categori:Cystadleuwyr yng Ngemau Olympaidd yr Haf 2024
Categori:Cystadleuwyr yng Ngemau Olympaidd yr Haf 2020
Categori:Cystadleuwyr yng Ngemau Olympaidd yr Haf 2016
Categori:Cystadleuwyr yng Ngemau Olympaidd yr Haf 2012
Categori:Nofwyr o'r Unol Daleithiau
Categori:Merched yr 21ain ganrif